П Р О Т О К О Л  № 7
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 12.04.2021 г.,
чрез видеоконферентна връзка 

Днес, 12.04.2021 г. /понеделник/ от 13.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:  Боян Новански – зам. председател	
       Боян Магдалинчев 
	       Стефан Гроздев 
	       Севдалин Мавров 

На заседанието присъстват: експертите Стефка Тодорова и Светла Кирилова – главни експерти-съдебна администрация и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Проект за нов Класификатор на длъжностите в администрацията на съдилищата.
Извлечение от протокол № 8/30.03.2021 г. на комисия „Съдебна администрация“ към Прокурорската колегия на ВСС относно Проект на нов Класификатор на длъжностите в администрацията на ПРБ.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА проекта за нов Класификатор на длъжностите в администрацията на съдилищата.
1.2. ИЗПРАЩА извлечение от настоящото решение на комисия „Съдебна администрация“ към Прокурорската колегия на ВСС.
1.3. ИЗПРАЩА проекта на Класификатор на длъжностите в администрацията на съдилищата, на Комисия „Бюджет и финанси“ към Пленума на ВСС, за съгласуване.
1.4. След получаване на становище от КБФ, внася в заседание на Съдийската колегия на ВСС, за разглеждане и произнасяне.

МОТИВИ: Предложението за нов Класификатор на длъжностите в администрацията на съдилищата е вследствие възникналата необходимост от актуализиране на възнагражденията за ранг на съдебните служители, промяна в диапазона на ранговете и увеличение на възнагражденията на определени длъжности. Измененията в Класификатора са както следва:

1. Увеличение на възнагражденията за ранг:
	I /първи/ ранг – 300 лв.
II /втори/ ранг – 230 лв.
III /трети/ ранг – 160 лв.
IV /четвърти/ ранг – 110 лв.
V /пети/ ранг – 60 лв.

Съгласно действащия към момента Класификатор, утвърден с решение на Съдийската колегия на ВСС по протокол № 6/23.02.2021 г., възнагражденията за ранг, приети с решение по протокол № 6/09.03.2005 г. на ВСС, израз на равнището на професионална квалификация на съдебните служители, не са актуализирани от 2005 г.

2. Премества длъжността „съдебен статистик“ от раздел ІІІ – Б. „Обща администрация“ в раздел II „Специализирана администрация“ и променя	 възнаграждението в диапазон, както следва: 
- за ВКС, ВАС – „от“ – 926, „до – 1 159
- за съдилища от първа група – „от“ – 870, „до“ – 1 079
- за съдилищата от втора и трета група – „от“ 827, „до“ – 1035

3. Промяна в диапазона на ранговете за длъжностите „чистач“ и „технически изпълнител - (огняр, пазач и др.)“ в раздел IV „Технически длъжности“ максималният ранг става ІІІ /трети/.
Ранговете на заварени съдебни служители за посочените длъжности, които са над III-ти ранг, запазват сумата на достигнатия към момента размер до изравняване с възнагражденията при следващи актуализации. 

4. Терминът МРЗ се заменя с МРЗ+20 лв.
Съгласно действащия към момента Класификатор, утвърден с решение на Съдийската колегия на ВСС по протокол № 6/23.02.2021 г., минималните възнаграждения в размер „МРЗ“ за определени длъжности са по-ниски от средните възнаграждения за същите или сходни длъжности в страната. 

5. Определя възнагражденията на служителите на длъжност „съдебен помощник“ в диапазона от 70 до 90 на сто от месечното възнаграждение за най-ниската съдийска длъжност.

ПРЕДСЕДАТЕЛ 			
НА КОМИСИЯТА:         /п/
 							   БОРЯНА ДИМИТРОВА